240 BURYA NID\T: Zoologie. 
terioris interdum, nominatim in cranio supra commemorato Tschikoiïensi et 
in alio majori ignotae originis, appendicem osseam peculiarem, triangularem, 
foraminibus seu aperturis nonnullis perforatam, infra arcuatam et latiorem 
supra acuminatam, postice parum excavalam possidet, apice suo angustiore 
superiore tantum ipsi adhaerentem, reliquis autem partibus libere supra 
foramen occipitale pendentem, tentorei ossei posterioris rudimentum forsan 
sistentem. In aliis craniis processus triangularis loco (Tab. XXI. fig. 2) 
processulus transversus angustus medio foramine, venam emittente perfora- 
tus conspicitur, — Squamae ossis occipitis tetragonae lateribus emarginatae 
(Tab. XVIT) superior margo valde incrassatus, paulisper arcuatus vel sub- 
rectus, interdum adeo in medio paulisper excisus (Tab. XVII. fig. 2, h) 
vel e contrario tuberculo prominente (ib. fig. 6) instructus evadit. Partes 
ejus laterales parte media multo crassiores multoque latiores apparent et 
quovis latere protuberantiam insignem, plerumque oblongam vel tetrago- 
nam, postice plus minusve impressam et fossa majori singula vel duplici, 
oblonga vel subpyramidali fossulisque minoribus, frequentissimis, irregula- 
ribus inaequalem et eminentiis interpositis asperam constituunt, in medio 
inde ab anteriore parte ad posteriorum 1°, vel duorum vel amplius polli- 
cum diametrum seu crassitiem offerentem. In singulis cranüs quoque, ut 
supra commemoratum , inter protuberantias laterales modo descriptas media 
pars in eminentiam insignem lateralibus minorem evoluta cernitur. Mar- 
ginis occipitis superioris protuberantiis lateralibus modo descriptis valde evo- 
lutis et crassissimis musculorum validissimorum insertioni destinatis ceterum 
Rhinoceros tichorhinus Rhinocerotum species viventes plerasque superasse 
videtur, ita ut Rh. simus squamae occipitalis superioris marginis crassitie 
Rh. tichorhino tantum magis appropinquetur. 
Squamae occipitis (Tab. XVII. fig. 9) margines laterales, ut caput Wi- 
luiense demonstrat, admodum flexuosi et dentati et cum parte posteriore 
partis mastoideae ossis temporum sutura dentata conjuncti sunt. 
